open-index/open-wikipedia-markdown huggingface dataset:
کثیر اعداد کا قانون

کسی تجربہ کو بار بار دہرایا (آزمائش کی) جائے اور یہ آزمائش باہمی آزاد ہوں۔ فرض کرو کہ واقعہ *A* ان *n* آزمائشوں میں  n_A  بار وقوع پزیر ہوتا ہے، تو واقعہ *A* کا تعدد کو یوں لکھتے ہیں
: f_n(A) = \frac{n_A}{n} 
جو ایک عدد ہے صفر (0) اور ایک (1) کے درمیان۔ جس طرح آزمائش کی تعداد بڑھائی جائے گی، تو اس تعدد میں تغیر کم ہوتا چلا جائے گا اور جب آزمائش کی تعداد لامحدود کی طرف بڑھائی جائے گی تو یہ تعدد ایک حد کی طرف مرکوز ہو گا۔ اس قانون کو *کثیر اعداد کا تجربی قانون* کہا جاتا ہے۔

فرض کرو کہ ایک سکہ بار بار ہوا میں اچھالا جاتا ہے۔ اس کی نمونہ فضا Head اور Tail پر مشتمل ہے۔ آزمائش *n* پر ہم کہتے ہیں X_n تصادفی متغیر ہے جو قدر 1 لیتا ہے اگر نتیجہ Head ہو اور قدر 0 لیتا ہے اگر نتیجہ Tail ہو۔

X_n(\omega) = \left\{\begin{matrix}
1, & \texttt{if \, Head} \\
0, & \texttt{if\, Tail}
\end{matrix}\right\}


تعریف کرو
: T_n(\omega) = X_1+ X_2+ \cdots + X_n
اب ہم توقع کریں گے کہ اس جمع کی اوسط 0.5 ہونی چاہیے، یعنی
:\lim_{n \to \infty} \frac{T_n(\omega)}{n} = \frac{1}{2}
مگر ایسے نتائج کا متوالیہ \omega بھی ہوں گے جن میں "سر" (Head) کی تعداد محدود ہو گی، اس لیے ان متوالیہ کے لیے یہ حد مرکوز نہیں ہو گی۔ مگر ہم توقع کرتے ہیں کہ قدرت یہ یقینی بنائے گی کہ اس طرح کے متوالیہ کی تعداد خفیف ہو گی۔ احتمال نظریہ میں ہم یہ کہتے ہیں کہ
\lim_{n \to \infty} \frac{T_n(\omega)}{n} = \frac{1}{2}
سچ ہو گا، احتمال 1 کے ساتھ۔ یعنی
:\Pr\left(\left\{\omega: \lim_{n \to \infty} \frac{T_n(\omega)}{n} = \frac{1}{2}\right\}\right) = 1
یہ *کثیر اعداد کا قوی قانون* ہے۔

زمرہ:احتمال نظریہ
زمرہ:ریاضیاتی ثبوت
زمرہ:ویکی ڈیٹا سے مختلف مختصر وضاحت
زمرہ:عشوائی عملیت
زمرہ:1713ء میں سائنس
زمرہ:سوئٹزرلینڈ میں سائنس و ٹیکنالوجی
سکہ

تصغیر|بائیں|پاکستان کے کچھ سکہ جات

سکہ ایسا زر دھات ہے جو مبادلہ کے لیے استعمال ہو سکے۔ سکہ اکثر چھوٹی مالیت کا ہوتا ہیں۔ 
اس کے علاوہ رائج زر مبادلہ بھی سکہ کہلاتا ہے۔
کرنسی یا سکّہ یا زر سے مراد ایسی چیز ہوتی ہے جس کے بدلے دوسری چیزیں خریدی یا بیچی جا سکیں۔ اور اگر یہ چیز کاغذ کی بنی ہو تو یہ کاغذی کرنسی، کاغذی سکّہ یا زر کاغذ کہلاتی ہے۔ ماضی میں کرنسی مختلف دھاتوں کی بنی ہوتی تھی اور اب بھی چھوٹی مالیت کے سِکّے دھاتوں سے ہی بنائے جاتے ہیں۔

## نگار خانہ

File:Achaemenid coin daric 420BC front.jpg|
File:Tetradrachm Athens 480-420BC MBA Lyon.jpg|
File:Apipanes atzmon.JPG|
File:KINGS of BAKTRIA. Agathokles. Circa 185-170 BC. AR Drachm (3.22 gm, 12h). Bilingual series. BASILEWS AGAQOKLEOUS with Indian god Balarama-Samkarshana.jpg|
File:Hancoin1large.jpg|
File:PupienusSest.jpg|

## مزید دیکھیے
* زر کاغذ
## حوالہ جات

زمرہ:زر مبادلہ
زمرہ:سکے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:کرنسی
زمرہ:زر
توابین

[تصغیر|200بك|[خط عربي|تخطيط اسم الحسين بن علي كما هو منقوش في المسجد النبوي.]]
**توابین** سے مراد وہ گروہ ہے۔ جنھوں نے امام حسین کو کوفہ آنے کی دعوت دی مگر دباؤ اور خوف کی بنا پر ان کی مدد نہ کی۔ انھوں نے اپنے گناہوں کے کفارہ کے لیے یہ عہد کیا کہ وہ خون حسین کا بدلہ لیں گے اور اسی راہ میں شہید ہوجائیں گے۔ چنانچہ اسی وجہ سے توابین کہلائے۔ توابین کے رہمنا سلیمان بن صرد خزاعی نے عراق میں علم بغاوت بلند کیا لیکن زبیریوں نے انھیں امویوں کے خلاف استعمال کیا انھوں نے ابن مرجانہ سے بہت بہادری سے جنگ کی لیکن شکست کھا کر شہید ہوئے۔ اس قیام میں دیگر اصحاب نبی  میں مخنف بن سلیم بھی شہید ہوئے۔

بعد میں مختار ثقفی اس کے رہنما بنے اور انھوں نے قاتلین حسین کو چن چن کر مارا۔اور بہت سے بنو امیہ کے ظالم افراد کوان کے جرائم پر سزائیں دیں۔ اور ان سے جنگیں لڑیں۔ اور جنگ خازر میں اموی لشکر کا قلع قمع کیا۔ مختار جب عبداللہ بن زبیر کے خلاف نبرد آزما ہوا تو مصعب بن زبیر نے اس کو کوفہ میں محصور کرکے شکست دی۔ 

## سانچہ جات

## حوالہ جات

زمرہ:680ء کی دہائی کے تنازعات
زمرہ:بنو امیہ کے مخالف بغاوتیں
زمرہ:حسین ابن علی
زمرہ:دوسرا فتنہ
زمرہ:سانحۂ کربلا
زمرہ:مقالے جن میں عربی زبان کا متن ہے
زمرہ:خلافت امویہ میں 680ء کی دہائی
اینجل آبشار

تصغیر|اینجل آبشار**اینجل آبشار** دنیا کی سب سے بلند آبشار ہے جو مشہور عالم نیاگرا آبشار سے تقریبا 20 گنا بلند ہے۔ یہ وینیزویلا میں واقع ہے اور 979 میٹر (3212 فٹ) بلند ہے۔ یہ دریائے چورون پر واقع ہے۔ 20 ویں صدی کے اوائل میں ارنسٹو سانچیز لا کروز کی جانب سے دیکھے جانے کے باوجود مغربی دنیا 1935ء تک اس آبشار سے ناواقف رہی جب امریکی ہوا باز جیمز کرافورڈ اینجل نے پرواز کے دوران اسے پہلی مرتبہ دیکھا۔ 1936ء میں وہ اس علاقے میں واپس آئے اور آبشار کے اوپر اپنا جہاز اتارا۔ آبشار کا نام انہی سے موسوم ہو کر "اینجل آبشار" کہلاتا ہے۔ اس آبشار کی اونچائی 1949ء میں نیشنل جیوگرافک سوسائٹی سے ناپی۔ یہ آبشار وینیزویلا کے سیاحتی مقامات میں سب سے زیادہ مقبولیت رکھتی ہے۔ کیونکہ یہ آبشار ایک جنگل میں واقع ہے اس لیے یہاں جانا اتنا آسان نہیں اور سیاح دار الحکومت کاراکاس سے بذریعہ ہوائی جہاز یہاں پہنچتے ہیں۔
## نگارخانہ
File:Salto angel.jpg|File:JimmieAngelPlane.jpg|

زمرہ:آبشار
زمرہ:بولیبار (ریاست)
زمرہ:جغرافیہ وینزویلا
زمرہ:جنوبی امریکا
زمرہ:جنوبی امریکا کی آبشاریں
زمرہ:جنوبی امریکا کے اجسام آب
زمرہ:عالمی ریکارڈ
زمرہ:ویکی ڈیٹا سے مختلف مختصر وضاحت
زمرہ:وینزویلا میں مقامات عالمی ثقافتی ورثہ
زمرہ:وینیزویلا کے دریا
زمرہ:وینیزویلا
مدجن

[بائیں|تصغیر|260px| [الحمرا کا گمان اجاگر کرنے والے طرز تعمیر پر بنائی گئی پیرس مسجد جو فرانس میں واقع ہے]]
**مدجن** کا لفظ اصل میں راضی ہوجانے کے معنی رکھتا ہے جس کو سپردگی یا اطاعت جیسے تصورات تک وسعت دے کر بھی استعمال کیا جاتا ہے اور اسے بطور خاص یورپ سے اسلام کی رسمی طور پر حکومت سے نااہل ہوجانے کے اور اندلس پر عیسائیوں کے قابض ہو جانے کے بعد وہاں سے نا نکلنے والے ان مسلمانان یورپ کے لیے اختیار کیا جاتا ہے کہ جنھوں نے استرداد کے بعد بھی اپنا ایمان قائم رکھتا اور ساتھ ساتھ نئی حکومت سے بھی راضی رہے۔ اس کے علاوہ اسی لفظ مدجن (Mudéjar) سے مراد ایک خاص قسم کے اسلامی طرز تعمیر کی بھی لی جاتی ہے جو 12 تا 16 صدی تک خاصہ پھلا پھولا، اس انداز تعمیر میں اسلامی اور بالخصوص مراکش کی اور کچھ گوتھ طرز کی آمیزش یا جھلک نظر آتی ہے۔ مدجن لفظ کی اسپینی زدہ بگڑی ہوئی شکل Mudéjar ہے۔

## نگار خانہ

 File:Torre de El Salvador. Teruel.jpg|
File:Alcázar of Seville.jpg|
Image:Iglesia de San Pedro, Teruel, España, 2014-01-10, DD 10.JPG|
Image:Zaragoza-La-Seo-1.JPG|
Image:La Seo - Pared de la Parroquieta 04.JPG|
File:La Seo del Salvador.jpg|
Image:Las Claras-Artesonado.jpg|
Image:Cuellar sanesteban lou.jpg|
File:Vista de Albarracín.jpg|
File:Templete mudéjar del Claustro de los Milagros, Guadalupe (España).jpg|
Image:Iglesia de San Marcos, Sevilla.JPG|
File:Iglesia de San Martín, Teruel, España, 2014-01-10, DD 51.JPG|
File:Calatayud - San Andrés.jpg|
Image:SintraPalace-Chapel1.jpg|
Image:Capilla_Inmaculada_Torre_Mudejar_Cali.jpg|
Image:Catedral, Teruel, España, 2014-01-10, DD 64.JPG|
File:La Almunia de Doña Godina - Iglesia de La Asuncion 4.jpg|
File:Torre Nueva de Zaragoza (E. George).jpg|


زمرہ:استرداد
زمرہ:اسلامی معماری
زمرہ:انداز معماری
زمرہ:مسلمان برادریاں
زمرہ:ہسپانوی معماری
زمرہ:ہسپانیہ میں اسلام
زمرہ:ویکی ڈیٹا سے مختلف مختصر وضاحت
زمرہ:یورپ کے قرون وسطی کے نسلی گروہ
زمرہ:اندلسی شخصیات
زمرہ:اسلامی اصطلاحات
زمرہ:ضد اسلام
زمرہ:اسلامی القاب
کھپت

[تصغیر|People buying [صارفی الیکٹرانکس at a خریداری مال جکارتا, انڈونیشیا]]
**کھپت** سے مراد اشیاء اور خدمات کا استعمال ہے جس سے افادہ (Utility) حاصل کیا جاتا ہو۔ اشیاء اور خدمات کا یہ استعمال مزید اشیاء اور خدمات پیدا کرنا نہ ہو بلکہ اس کا یہ ایسا استعمال ہو جو صارفین (Consumers) کرتے ہوں۔ معاشیات اور دیگر مضامین میں صارف کے برتاؤ (Consumer behavior) کا مختلف نظریات اور قوانین کی مدد سے تجزیہ کیا جاتا ہے۔ سب سے مشہور نظریہ تفاعل صرف (Consumption function) کا نظریہ ہے جو سب سے پہلے جان مینارڈ کینز (John M. Keynes) نے پیش کیا تھا۔ اس کے علاوہ تفاعل صرف کے کئی نظریات ہیں مثلاً ملٹن فریڈمین (Milton Friedman) کا نظریہ۔ صرف کا انحصار صارف کی آمدنی پر ہے۔ جتنی آمدنی زیادہ ہوگی، عموماً صرفی اخراجات (Consumption expenditure) اتنے زیادہ ہوں گے۔ کینز کے مطابق صرف کی مقدار آمدنی بڑھنے کے ساتھ بڑھتی ہے مگر صرف میں فی صد اضافہ آمدنی کے فی صد اضافہ سے کم ہوتا ہے۔ کینز کے مطابق صرفی اخراجات دو قسم کے ہوتے ہیں۔ ایک وہ جن کا تعلق آمدنی سے ہوتا ہے جیسا اوپر بتایا گیا ہے اسے ترغیب یافتہ صرف (Induced consumption) کہتے ہیں۔ اسے تفاعلِ صرف کی ڈھلان (Slope) کے طور پر دکھایا جاتا ہے۔ مگر ایک حصہ ایسا ہوتا ہے جس کا آمدنی سے کوئی تعلق نہیں مگر وہ انسان کے لمبے عرصہ کی منصوبہ بندی سے تعلق رکھتا ہے۔ ایسے صرف کا تعلق انسان کی اپنی اور معاشرتی عادات کے ساتھ ہوتا ہے۔ اسے مستقل صرف (Autonomous or fixed consumption) کہتے ہیں۔ اسے کی وجہ سے تفاعل صرف سرکتا (Shift) ہے۔


اگر صرف کو ہم **'C**' سے ظاہر کریں اور آمدنی کو **'Y**' سے ظاہر کریں تو ہم کہ سکتے ہیں کہ

( C = A + f ( Y

dC/dy> 0

d2C/dY2 

یہاں A مستقل صرف کو اور مساوات کا باقی حصہ ترغیب یافتہ صرف کو ظاہر کرتا ہے۔


440px


اوپر دی گئی شکل میں تفاعل صرف (Consumption function) کو دکھایا گیا ہے۔ A سے 'A کی تبدیلی تفاعل کو اوپر سرکا دیتی ہے۔ اس تبدیلی کی مثال یہ ہو سکتی ہے کہ معاشرہ میں عمومی طور پر صرف کا رحجان بڑھ گیا ہو یا اس شے کا رواج بڑھ گیا ہو جس کا تفاعل اس شکل میں دکھایا گیا ہے۔ صرف اور آمدنی کا تعلق ایک ہی تفاعل پر حرکت سے دکھایا گیا ہے۔ تفاعل صرف (Consumption function) کی ڈھلان آمدنی بڑھنے کے ساتھ کم ہوتی ہے جو اس بات کی علامت ہے کہ آمدنی میں اضافہ کے ساتھ صرف کی مقدار میں اضافہ تو ہوگا مگر صرف میں فی صد اضافہ آمدنی کے فی صد اضافہ سے ہوگا۔
## مزید دیکھیے
* 
* 
* 
* 
* 
* 
* 
* 
* 
* 

## بیرونی روابط

* An essay examining the strengths and weaknesses of Keynes's theory of consumption

## حوالہ جات

زمرہ:جزیاتی معاشیات
زمرہ:کلیاتی معاشیات
زمرہ:نظریہ صارف
زمرہ:ویکی ڈیٹا سے مختلف مختصر وضاحت
زمرہ:معاشی سماجیات
زمرہ:قومی کھاتے
زمرہ:بازار کاری
متغیر

ایسی مقداریں جو وقت کے ساتھ ساتھ اپنی قدریں تبدیل کر سکتی ہوں متغیر مقداریں کہلاتی ہیں ۔ متغیر ایک تعدادی تصور ہے جو کے دو یا دو سے زائد قیمتیں لیتا ہو۔۔

کسی چیز کو جو دائم (Constant) نہ ہو یعنی تبدیل ہو سکتی ہو اسے متغیر (Variable) کہتے ہیں۔ تکنیکی لحاظ سے کسی ایسی علامت (symbolic representation) کو متغیر کہتے ہیں جو کسی چیز کی مقدار کو ظاہر کرتی ہو۔ یہ کوئی نامعلوم مقدار ہو سکتی ہے جس میں تبدیلی آ سکتی ہو۔ متغیر ایک ایسی چیز ہو سکتی ہے جو اشخاص کے لحاظ سے، وقت کے لحاظ سے یا جگہ کے لحاظ سے تبدیل ہو سکتی ہو۔ متغیرات کو عموماً رومی حروفِ تہجی کے چھوٹے حروف سے ظاہر کیا جاتا ہے جیسے **x** یا **y** یا **z**۔ 


زمرہ:ابتدائی ریاضیات
زمرہ:الجبرا
زمرہ:احصا

زمرہ:نحو (منطق)
زمرہ:منطق ریاضیات
زمرہ:ویکی ڈیٹا سے مختلف مختصر وضاحت
سطح مرتفع تبت

تصغیر|300px|سطع مرتفع تبت کا جنوبی علاقہ، امریکی خلائی تحقیقاتی ادارے کی جاری کردہ تصویر

مشرقی ایشیا کا ایک عظیم سطح مرتفع، جو تبت اور چین کے صوبہ چنگھائی اور کشمیر کے علاقے لداخ تک پھیلا ہوا ہے۔ اسے "دنیا کی چھت" بھی کہا جاتا ہے کیونکہ اس سطح مرتفع کی اوسط بلندی 4500 میٹر ہے۔ یہ دنیا کا سب سے بڑا اور سب سے اونچا سطح مرتفع ہے جس کا رقبہ 25 لاکھ مربع کلو میٹر ہے یعنی ریاست ٹیکساس یا فرانس سے چار گنا زیادہ ۔

یہ سطح مرتفع 55 ملین سال قبل ہند-آسٹریلوی پرت اور یوریشین پرت کے آپس میں ٹکرانے سے وجود میں آیا اور یہ عمل اب بھی جاری ہے۔

سطح مرتفع تبت کے شمالی اور شمال مغربی علاقے زیادہ سرد اور خشک ہیں اور انتہائی شمال مغربی علاقہ سطح سمندر سے 5 ہزار میٹر (16500 فٹ) بلند ہے جہاں فضا میں سطح سمندر کے مقابلے میں صرف 60 فیصد آکسیجن پائی جاتی ہے اور سال کا اوسط درجہ حرارت 4 ڈگری سینٹی گریڈ ہے جبکہ سردیوں میں درجہ حرارت منفی 40 ڈگری سینٹی گریڈ تک گر جاتا ہے۔ اس قدر سخت موسم کے باعث اس سطح مرتفع کا انتہائی شمال مغربی علاقہ براعظم ایشیا کا سب سے کم آباد اور انٹارکٹیکا اور شمالی گرین لینڈ کے بعد دنیا کا تیسرا سب سے کم آباد علاقہ ہے۔

دنیا کے کئی عظیم دریاؤں کا منبع اسی سطح مرتفع میں ہے جن میں مندرجہ ذیل دریا شامل ہیں:
* دریائے یانگزے
* دریائے زرد
* دریائے سندھ
* دریائے ستلج
* دریائے برہم پتر
* دریائے میکانگ
* دریائے اراوتی

## نگار خانہ

Image:Himalaya composite.jpg|


زمرہ:ایشیا کے خطے
زمرہ:پہاڑی بیئیات
زمرہ:تبت کے تغیرات ارض
زمرہ:جغرافیہ تبت
زمرہ:جموں و کشمیر کے تغیرات ارض
زمرہ:جنوبی ایشیاء کے تغیرات ارض
زمرہ:سطح مرتفع
زمرہ:سطح مرتفع ایشیا
زمرہ:سطح مرتفع بھارت
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا پر موجود متناسقات
زمرہ:طبیعی جغرافیائی صوبے
زمرہ:چھوٹے پیغام خانوں کا استعمال کرنے والے مضامین
زمرہ:سطح مرتفع پاکستان
زمرہ:عالمی ریکارڈ
زمرہ:تقویم ارضی
زمرہ:جغرافیہ بھارت
زمرہ:جغرافیہ برما
زمرہ:جغرافیہ بھوٹان
زمرہ:جغرافیہ نیپال
زمرہ:جغرافیہ چنگھائی
زمرہ:چین
زمرہ:وسط ایشیا
زمرہ:جغرافیہ پاکستان
زمرہ:ہمالیہ
برسا 1

**برسا 1** (BRCA1) دراصل ایک کابت الورم وراثے (gene) کا اختصاری نام ہے جس کو مکمل طور پر --- سرطان پستانی 1، جَلد آور (breast cancer 1, early onset) --- وراثے کے نام سے جانا جاتا ہے۔ 

زمرہ:وراثات کابت الورم
زمرہ:وراثیات
زمرہ:طب
زمرہ:اختصارات
زید بن علی

**زید بن علی** (پیدائش: 695ء— وفات: 5 جنوری 740ء) زین العابدین اور جیدہ السندھی کے فرزند تھے۔

## حالات زندگی
بنو ہاشم حصول خلافت کی جدوجہد میں بنو امیہ کے سیاسی حریف تھے اور سیدنا امام حسن علیہ السلام کی نسل سے تھے۔ سانحہ کربلا کے بعد بنو ہاشم ایک عرصہ تک اس کش مکش سے الگ رہے۔ امام سیدنا حضرت زین العابدین علیہ السلام جنھوں نے کربلا کے لرزہ خیز واقعات کو اپنی آنکھوں سے دیکھے تھے وہ اس آرزو سے قطعاً لا تعلق رہے۔ اگرچہ امیر المومنین سیدنا امام حضرت علی ابن ابی طالب کرم اللہ تعالی وجہہ کی فاطمی اولاد ابھی تک مہر بلب تھی لیکن نئی نسل کے ذہنوں میں خلافت کے حصول کی خواہش دوبارہ زندہ ہو چکی تھی۔ چنانچہ امام زید بن علی نے اپنی اس خواہش کا اظہار بھی کسی محفل میں کر دیا۔ ایک بار آپ اپنے کسی خاندانی وقف کے تنازع کے فیصلہ کے لیے ہشام سے ملنے دمشق گئے۔ ہشام آپ کی آرزوئے خلافت سے آگاہ تھا، آپ سے اس حسن سلوک اور مروت سے پیش نہ آیا جس کے آپ مستحق تھے۔ اول تو دربار میں باریابی ہی کافی وقت کے بعد ہوئی لیکن جب باہم گفتگو کا وقت آیا تو دونوں کے درمیان میں تلخ کلامی ہوئی اور کچھ نازیبا کلمات بھی استعمال کیے گئے۔ امام زید بن علی کوفہ سے واپس چلے گئے۔ بعض مورخین نے لکھا ہے کہ خود ہشام نے آپ کو اپنے تنازع کا تصفیہ کے لیے والی کوفہ کے پاس بھجوا دیا۔ امام جعفر صادق علیہ السلام نے آپ کو خلافت کے حصول کی کوشش سے باز رکھنے کی کوشش کی۔ اور کوفیوں کی بدفطرتی کی طرف توجہ دلاتے ہوئے کہا۔

لیکن امام زید بن علی کوفیوں کے جال میں پھنس گئے۔ 15 ہزار کوفیوں نے آپ کے ہاتھ پربیعت کر لی اور ایک تاریخ خروج کی بھی مقرر کر دی۔

## وفات
جب یوسف بن عمرو والی کوفہ مقابلہ کے لیے آیا تو سب کوفی ساتھ چھوڑ گئے۔ صرف دو سو جانثار باقی رہ گئے۔ تاہم آپ کے پایہ استقلال میں لغزش نہ آئی اور نہایت ثابت قدمی سے میدان جنگ میں ڈٹے رہے یہاں تک کہ ایک تیر آپ کی پیشانی میں لگا اور اس کے نکالتے ہی آپ کی روح پرواز کر گئی۔ آپ کی وفات کا واقعہ صفر 101ھ بمطابق جنوری 740ء میں پیش آئی

## زیدیہ

آپ کی وفات کے بعد ایک مستقل فرقہ وجود میں آگیا جو زیدیہ کہلایا۔ آپ کے ماننے والے امام علی ابن حسین کے بعد امام محمد باقر کی بجائے آپ کو امام مانتے ہیں۔ اس فرقہ کے ماننے والوں کی اب بھی کافی تعداد موجود ہے۔ یہ فرقہ خلافت کو بھی تسلیم کرتا ہے اور امامت کو بھی مانتا ہے۔ زیدی سادات انہی کی اولاد سے ہیں اگرچہ ان کی اکثریت زیدیہ فرقہ سے نہیں بلکہ شیعہ یا سنی فرقہ سے تعلق رکھتی ہے۔

## حوالہ جات

زمرہ:695ء کی پیدائشیں
زمرہ:740ء کی وفیات
زمرہ:آٹھویں صدی کی عرب شخصیات
زمرہ:زیدی ائمہ
زمرہ:زیدی شخصیات
زمرہ:مسلمان شہدا
زمرہ:مدنی شخصیات
زمرہ:مسلم تاریخی شخصیات
زمرہ:بنو حسین
زمرہ:مقتول بادشاہ
زمرہ:علوی
زمرہ:122ھ کی وفیات
زمرہ:تابعین
زمرہ:پاکستانی نژاد مشرق وسطی کی شخصیات
زمرہ:پاکستانی نژاد عرب شخصیات
زمرہ:علوی شاہی گھرانے
زمرہ:مدونین حدیث
زمرہ:آٹھویں صدی کے مسلم الٰہیات دان
زمرہ:کوفہ
زمرہ:مسلمان علما
زمرہ:ائمہ کرام
لویجی

**لویجی** ماریو برادرز کہانیوں اور کھیلوں کی ایک شخصیت ہے۔

## تاریخ
لویجی ماریو کا بھائی ہے۔ پہلے کھیلوں میں دونوں بھائیوں میں اتنا فرق نہیں تھا، لیکن آہستہ آہستہ لویجی کے انداز میں تبدیلی لائ گئی، مثلآ **ماریو برادرز 2** میں لویجی کی چھلانگ زیادو اونچی ہے، لیکن یہ آہستہ دوڑتا ہے وغیرہ۔

## شکل
لویجی ایک لمبا سا اور پتلا سا آدمی ہے۔ اس کے کپڑے ایک سبز ٹوپی اور قمیض اور ساتھ میں نیلی پتلون ہیں۔ اس کی بڑی مونچھیں اور سفید دستانے بھی ہیں۔ یہ اٹلی سے آیا ہے۔ کئی چیزیں کھانے کے بعد اس کی شکل بدل جاتی ہے، مثلآ پھول کھانے سے اس کا لباس بدل جاتا ہے اور مشروم کھانے سے اس کا قد بڑھ جاتا ہے وغیرہ۔

## حوالہ جات

## بیرونی روابط
ماریو برادرز

زمرہ:افسانوی نل ساز
زمرہ:ماریو کردار
زمرہ:اطالوی افسانوی شخصیات
زمرہ:ویکی ڈیٹا سے مختلف مختصر وضاحت
زمرہ:فنطاسیہ فلموں کے کردار
زمرہ:1983ء میں متعارف افسانوی کردار
زمرہ:فرضی انسان
زمرہ:افسانوی مشین ساز
شہزادی پیچ

پیچ ماریو برادرز کہانیوں اور کھیلوں کی ایک شخصیت ہے۔

## تاریخ
پیچ ماریو اور لویجی کی سہیلی ہے۔ اس کو ہر کھیل اور کہانی میں بچانا ان دونوں بھائیوں کا مقصد رہا ہے۔ دراصل، پیچ ایک پیاری شہزادی ہے جس کو باؤزر نے اغوا کیا ہوتا ہے۔ اگرچہ عموماً پیچ کو بچانا کھیل کا مقصد ہوتا ہے، کئی کھیلوں میں پیچ کو خود بھی استعمال کیا جا سکتا ہے، مثلآ **ماریو برادرز 2** میں، جہاں پیچ کی خاص بات یہ ہے کہ وہ چند مدت کے لیے اڑھ سکتی ہے۔

## شکل
پیچ ایک لمبی سی اور پتلی سی لڑکی ہے۔ اس کے کپڑے ایک گلاب جوڑا ہیں۔ اس کے پیلے بال اور نیلی انکھیں یہ بتاتی ہیں کہ پیچ ماریو اور لویجی کی طرح اٹلی سے نہیں ہے۔ کئی چیزیں کھانے کے بعد اس کی شکل بدل جاتی ہے، مثلآ پھول کھانے سے اس کا لباس بدل جاتا ہے اور مشروم کھانے سے اس کا کد بڑھ جاتا ہے وغیرہ۔

## بیرونی روابط
ماریو برادرز

زمرہ:ماریو کردار
زمرہ:افسانوی شہزادیاں
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:متحرک انسانی کردار
زمرہ:فنطاسیہ فلموں کے کردار
زمرہ:1985ء میں متعارف افسانوی کردار
زمرہ:فرضی انسان
باؤزر

باؤزر''Bowser'' ماریو برادرز کہانیوں اور کھیلوں کی ایک شخصیت ہے۔

## تاریخ
باؤزر ماریو اور لویجی کا دشمن ہے۔ اس نے پیچ کو اغوا کر لیا اور اپنے محل میں لے آیا۔ اس نے ہر جگہ اپنی دہشت پھیلانے کے لیے فوجیں تیار کیں، جو ماریو اور لویجی کو روکنے کی کوشش کر رہے ہیں۔ باؤزر خود بھی بہت مضبوط ہے اور یہ اپنے منہ سے آگ نکالنے کی صلاحیت رکھتا ہے۔ ماریو برادرز کے بہت سے کھیلوں میں باؤزر کو اہم دشمن دکھایا گیا ہے۔

## شکل
باؤزر کو بہت بدصورت دکھایا گیا ہے۔ اس کے لمبے دانت ہیں اور کئی کھیلوں میں لمبے سینگ بھی ہیں۔ یہ ماریو اور لویجی سے قد میں اونچا ہے۔ اس کی جلد سبزاور گندمی رنگ کی ہے۔

## بیرونی روابط
ماریو برادرز

زمرہ:ماریو کردار
زمرہ:ویکی ڈیٹا سے مختلف مختصر وضاحت
زمرہ:فنطاسیہ فلموں کے کردار
زمرہ:مرد فلمی ولن
ٹوڈ (ماریو)

ٹوڈ ماریو برادرز کہانیوں اور کھیلوں کی ایک شخصیت ہے۔
## تاریخ
ٹوڈ ماریو اور لویجی کا دوست ہے۔ اس نے پیچ کو اغواہ ہونے سے روکنے کی کوشش کی۔ دراصل اس کا کام پیچ کی حفاظت کرنا تھا، لیکن یہ اس میں ناکام رہا۔ ماریو برادرز کے بہت سے کھیلوں میں ٹوڈ کو اہم کردار نہیں دیا گیا ہے۔ سپر ماریو برادرز 2 میں اس کو استعمال کیا جا سکتا ہے، جہاں یہ سب سے تیز دوڑنے کی وجہ سے بہت پسند کیا جاتا ہے۔

## شکل
ٹوڈ کو بہت چھوٹا اور کمزور لیکن مزاحیہ دکھایا گیا ہے۔ اس کی بڑی ٹوپی بہت یادگار ہے۔ یہ ماریو اور لویجی سے قد میں چھوٹا ہے۔ اس کی جلد گندمی رنگ کی ہے۔ ٹوڈ کی ایک دوست **ٹوڈیٹ** بھی ہے، جو اس کے نسل کی ہے اور جو اس سے پیار کرتی ہے۔ ٹوڈیٹ کو زنانہ دکھانے کے لیے اس کو گلابی رنگ کا لباس دیا گیا ہے۔

## بیرونی روابط
| ماریو برادرز

زمرہ:ماریو کردار

زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:فنطاسیہ فلموں کے کردار
واریو

واریو ماریو برادرز کہانیوں اور کھیلوں کی ایک شخصیت ہے۔
## تاریخ
واریو دراصل ماریو کا دوست ہوتا تھا، لیکن ماریو اس کو ہمیشہ تنگ کرتا تھا اور اس کا ہمیشہ مزاک اڑاتا تھا۔ واریو کا بھی ایک لویجی جیسا بھائی ہے جس کا نام **وارویجی** ہے۔ دراصل اس کا نام ماریو کے نام میں M کو W میں تبدیل کرکہ بنایا گیا ہے۔ 

## شکل
جبکہ ماریو کا لباس لال اور نیلا ہے، واریو کا لباس پیلا اور ارغوانی ہے۔ اس کی ماریو کی طرح بہت لمبی مونچھیں ہیں، لیکن واریو کی ٹیڑی ہیں۔ اس کی شکل عمومآ غصے میں دکھائ جاتی ہے اور کہا جاتا ہے کہ واریو کے لیے ہنسنا نہایت مشکل کام ہے۔

## بیرونی روابط
ماریو برادرز

زمرہ:1992ء میں متعارف وڈیو گیم کردار
زمرہ:ماریو کردار
زمرہ:افسانوی نل ساز
زمرہ:اطالوی افسانوی شخصیات
زمرہ:ویکی ڈیٹا سے مختلف مختصر وضاحت
یوشی

یوشی ماریو برادرز کہانیوں اور کھیلوں کی ایک شخصیت ہے۔
## تاریخ
یوشی نے کئی کھیلوں میں ماریو کی مدد کی ہے۔ شروع میں یہ صرف ماریو کی سواری تھی، لیکن رفتہ رفتہ اس کو زیادہ اہمیت دی گی اور اب یوشی کی اپنی بھی کئی کھیل ہیں۔ یوشی کی زبان ایک ہتھیار ہے، چونکہ وہ ماریو کے بہت سے دشمن کو کھاتا ہے اور چنانچہ وہ اس کی حفاظت کرتا ہے۔

## شکل
عمومآ یوشی کا رنگ سبز ہوتا ہے، لیکن اگر یہ چند چیزیں کھائے تو اس کا رنگ بدل جاتا ہے: ارغوانی رنگ میں وہ اڑھ سکتا ہے، پیلے رنگ میں وہ چھوٹا سا زلزلہ بناتا ہے اور لال رنگ میں وہ شولے نکال سکتا ہے۔

## بیرونی روابط
ماریو برادرز

زمرہ:انٹرنیٹ میم
زمرہ:ماریو کردار
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:فنطاسیہ فلموں کے کردار
عظیم جھیلیں

دنیا کے دو خطوں میں جھیلوں کے نظاموں کو عظیم جھیلیں "Great Lakes" کہا جاتا ہے ان میں سے ایک شمالی امریکا میں ریاستہائے متحدہ امریکا اور کینیڈا کے درمیان واقع ہیں جبکہ دوسرا نظام افریقا میں عظیم وادی شق میں واقع ہے۔

* عظیم جھیلیں (امریکہ)
* عظیم جھیلیں (افریقہ)

زمرہ:ضد ابہام صفحات
زمرہ:مشہور جھیلیں
عظیم افریقی جھیلیں

تصغیر|279px|بائیں|عظیم جھیلیں اور مشرقی افریقہ کے ساحلی علاقوں کا خلائی منظر، بحر ہند دائیں جانب دیکھا جا سکتا ہے

افریقا کی عظیم جھیلیں عظیم وادئ شق کے گرد پھیلا جھیلوں کا ایک وسیع سلسلہ ہے۔ ان جھیلوں میں جھیل وکٹوریہ اور جھیل ٹانگانیکا جیسی عظیم جھیلوں کے علاوہ جھیل البرٹ، جھیل ایڈورڈ، جھیل کیوو اور جھیل ملاوی شامل ہیں۔

چند افراد صرف وکٹوریا، البرٹ اور ایڈورڈ کو افریقہ کی عظیم جھیلیں قرار دیتے ہیں کیونکہ انہی تین جھیلوں کا پانی نیل ابیض میں شامل ہوتا ہے۔ جھیل کیوگا اس نظام کا حصہ تو ہے لیکن عظیم جھیل قرار نہیں دی جاتی۔ ٹانگانیکا اور کیوو دونوں دریائے کانگو کے نظام میں شامل ہوتی ہیں جبکہ جھیل ملاوی دریائے شائر کے ذریعے زمبیزی میں گرتی ہے۔

## خطۂ عظیم جھیلیں

یہ علاقہ دنیا کے گنجان آباد ترین علاقوں میں سے ایک ہے اور ایک اندازے کے مطابق عظیم جھیلوں کے علاقے میں 107 ملین افراد رہتے ہیں۔ ماضی میں اس خظے میں آتش فشانی سرگرمیوں کے باعث یہ دنیا کی بہترین زرعی زمین کا علاقہ سمجھا جاتا ہے۔ اس علاقے کی بلندی اسے خط استوا کے قریب ہونے کے باوجود ایک معتدل موسم دیتی ہے۔

دریائے نیل کا منبع تلاش کرنے کی یورپیوں کی قدیم خواہش انھیں اس علاقے تک لے آئی اور اس سلسلے میں سب سے پہلے مسیحی مبلغین ان علاقوں میں پہنچے حالانکہ ان کے مقامی آبادی سے زیادہ روابط نہیں رہے لیکن ان کی آمدورفت نے اس علاقے کو غلامی کے طویل دور میں چلے جانے کی راہ ہموار کی۔ دنیا کے دیگر حصوں سے بڑھتا ہوا تعلق اس خطے کے لیے تباہ کن ثابت ہوا اور علاقے کے چند حصوں میں آبادی 60 فیصد تک گر گئی۔ قبل از نو آبادیاتی دور کی آبادی 1950ء کی دہائی میں بحال ہوئی۔

غلامی سے آزادی کے بعد زرخیزی کے باعث علاقے کی ترقی کے امکانات بہت روشن تھے لیکن خانہ جنگیوں اور پرتشدد سرگرمیوں سے علاقے کو غربت میں دھکیل دیا اور صرف کینیا اور تنزانیہ اس خطے کے خوش حال ممالک ہیں۔


زمرہ:افریقا کے خطے
زمرہ:افریقہ کی جھیلیں
زمرہ:عظیم وادئ شق کی جھیلیں
زمرہ:مشہور جھیلیں
زمرہ:وسطی افریقا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
مشرق قریب

400px|thumb

اناطولیہ (جدید ترکی کا ایشیائی علاقہ)، لیونت (جدید اسرائیل)، مغربی کنارہ، غزہ پٹی، اردن، شام اور لبنان، گرجستان، آرمینیا اور بین النہرین (عراق) اور مشرقی شام کو مجموعی طور پر **مشرق قریب** کہا جاتا ہے۔

مشرق قریب ایک ایسی اصطلاح ہے جو ماہرین آثار قدیمہ، جغرافیہ دان اور تاریخ دان عموما استعمال کرتے ہیں تاہم یہ ذرائع ابلاغ پر رائج نہیں۔ متبادل اصطلاح مشرقی وسطی مشرق قریب کے ماہرین آثار قدیمہ اور تاریخ دان استعمال نہیں کرتے۔ آج کل اس حوالے سے ایک جدید اصطلاح جنوب مغربی ایشیا سامنے آ رہی ہے تاہم یہ قبولیت عام حاصل نہیں کر سکی۔

مشرق قریب کی اصطلاح پہلی بار 1890ء کی دہائی میں استعمال کی گئی جب 1894ء میں مشرق بعید میں سینو جاپانی جنگ کا آغاز ہوا اور مشرق قریب کے علاقوں میں آرمینی باشندوں کا مبینہ قتل عام اور کریٹ اور مقدونیہ میں عدم استحکام کی فضا پیدا ہوئی۔ اس طرح بیک وقت ان واقعات کے پیش آنے کے باعث دونوں علاقوں کے لیے الگ اصطلاحات وجود میں آئیں۔ برطانوی ماہر آثار قدیمہ ڈیوڈ جارج ہوگارتھ نے 1902ء میں یہ اصطلاح شائع کی جس میں سلطنت عثمانیہ کے مقبوضات (البانیہ، مونٹی نیگرو، جنوبی سربیا اور بلغاریہ، یونان، مصر) اور جزیرہ نما عرب اور ایران کے مغربی علاقے شامل تھے۔

## متعلقہ مضامین
* مشرق وسطیٰ
* مشرق بعید

مشرق قریب
زمرہ:ایشیا کے خطے
زمرہ:جغرافیہ مشرق وسطی
زمرہ:جغرافیہ مغربی ایشیا
زمرہ:مشرق وسطی
زمرہ:مشرقی بحیرہ روم
زمرہ:مغربی ایشیا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:افریقا کے خطے
زمرہ:تاریخ
زمرہ:سیاست
انقسامیہ

**انقسامیہ** (mitogen) اصل میں ایک ایسا کیمیائیہ (chemical) ہوتا ہے کہ جو کسی خلیے میں انقسام (mitosis) کو تحریک دیتا ہے یا یوں کہ سکتے ہیں کہ خلیے کی تقسیم کو ابھارتا ہے۔ انقسامیات، خلیوں میں ایسی انتقال اشارہ (signal transduction) راہوں (pathways) کو بیدار و تیز کرتے ہیں جن میں انقسامیہ مفاعل لحمیاتی حرمرہ (mitogen activated protein kinase) ملوث ہوتا ہے۔ اب تک کے شواہد اور تحقیقات یہ ظاہر کرتی ہیں کہ یہ مذکورہ بالا لحمیاتی حرمرہ، خلیات میں رونما ہونے والے انتقال اشارات میں ایک مرکزی حیثیت رکھتا ہے۔

زمرہ:حیاتی سالمات
زمرہ:حیاتی کیمیا
زمرہ:سالماتی حیاتیات
زمرہ:مناعیات
زمرہ:ویکی ڈیٹا سے مختلف مختصر وضاحت
کوہ اسماعیل سامانی

**اسماعیل سامانی** (Ismoil Somoni Peak) (تاجک: قلۂ اسماعیل سامانی) سلسلہ کوہ پامیر میں واقع تاجکستان کی سب سے بلند چوٹی ہے جو دولت سامانیہ کے بانی اسماعیل سامانی کے نام سے موسوم ہے۔ اس چوٹی کی بلندی 7495 میٹر (24590 فٹ) ہے۔ یہ چوٹی دنیا کے اونچے پہاڑوں میں 50 ویں نمبر پر آتی ہے۔ سوویت دور میں 1933ء میں اسے کوہ اسٹالن کا نام دیا گیا۔ 1962ء میں اس چوٹی کا نام بدل کر کوہ کمیونزم رکھ دیا گیا اور 1998ء میں اسے موجودہ نام دیا گیا۔ اس چوٹی کو پہلی بار 1933ء میں سوویت کوہ پیما یوگنی ابالاکوف نے سر کیا۔

زمرہ:بلند ترین نقاط بلحاظ ملک
اسماعیل
اسماعیل
زمرہ:کامنز زمرہ جس کا ربط ویکی ڈیٹا پر ہے
خلوی تقسیم

* لونجسیمے برابر کی تعداد میں تقسیم ہونے والی خلوی تقسیم کے لیے دیکھیے انقسام (mitosis)
* لونجسیمے گھٹ کر تقسیم ہونے والی خلوی تقسیم کے لیے دیکھیے انتصاف (meiosis)
انتصاف

حیاتیات میں انتصاف (meiosis) خلیات کی ایسی تقسیم کو کہا جاتا ہے جس میں ایک خلیہ دو خلیات میں تقسیم ہوتے وقت نئے بننے والے خلیات میں مادر خلیے میں موجود لونجسیموں (chromosomes) کی تعداد گھٹ کر آدھی آدھی جاتی ہے۔ یعنی یوں سمجھیں کہ اگر اصل مادر خلیے میں کل 20 لونجسیمے تھے تو اس سے تقسیم ہوکر بننے والے دونوں نئے خلیات میں دس دس لونجسیمے جائیں گے۔ اصل یا مادر خلیہ جس میں مکمل تعداد میں لونجیسمے ہوتے ہیں اس کو دولونیہ (diploid) کہا جاتا ہے جبکہ وہ نئے خلیات جن میں آدھے لونجیسمے جاتے ہیں ان کو آدھے کی نسبت سے نیم لونیہ (haploid) کہا جاتا ہے۔

زمرہ:1876ء میں سائنس
زمرہ:خلوی عملیات
زمرہ:خلیہ
زمرہ:سالماتی وراثیات
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
کروموسوم

[تصغیر|290px|ایک لونجسیمہ یا کروموسوم کی بنیادی ساخت کا شکلی اظہار؛ شکل میں لونجسیمہ کے p اور q بازو اور میانی مقام بنام جزءالمرکز یا سینٹرومیئر واضح دیکھے جا سکتے ہیں۔ اس کے علاوہ بائیں جانب کے p بازو سے کھینچ کر نکالا گیا دھاگے نما جسم اصل میں [وراثہ|وراثات (genes) کے طویل سالمات کو ظاہر کرتی ہے جو فی الحقیقت دنا یا DNA ہی سے بنی ہوئی ہوتے ہیں، ڈی این اے کا یہ طویل سالمہ ہسٹون نامی لحمیات کے گرد لپٹا ہوا ہوتا ہے۔ ماخوذ از این ایل ایم۔]]
اُردو زبان میں ’’کروموسوم‘‘ کا ترجمہ ’’لَون جسمیہ‘‘ یا صرف ’’لَونیہ‘‘ کے طور پر کیا جاتا ہے۔ یہ خلیات کے مرکزوں میں نظر آنے والے ایسے سالمات کبیر (macromolecules) کو کہا جاتا ہے جو دنا (DNA) اور لحمیات سے ملکر بنے ہوتے ہیں۔ یہ لفظ اصل میں لون (رنگ) اور جسیمہ (جسم) کو ملا کر لکھا گیا ہے جس کو الگ الگ لون جسیمہ بھی لکھا جاتا ہے، انگریزی میں اسے chromosome کہا جاتا ہے اور یہاں بھی یہ لفظ chromo (رنگ) اور some (جسم) سے ملکر بنا ہے۔ ان کی تبدیلی کو طفرہ یعنی mutation کہا جاتا ہے۔

## بناوٹ اور کام

تصغیر|انسانی خلیوں میں موجود کروموسوم۔ عورتوں میں Y کروموسوم نہیں ہوتا۔
کروموسوم کا انسانی کردار میں اہم حصہ ہوتا ہے،اگر اس کی اہمیت کی بات کی جائے تو ایک نسل سے دوسری نسل تک خصوصیات مختلف جینز کے ذریعے منتقل ہوتی ہیں۔ یہ جینز کروموسومز پر موجود ہوتے ہیں، ہر انسان میں کروموسومز کے تیئیس (23) جوڑے پائے جاتے ہیں یعنی 23 کروموسوم باپ سے آتے ہیں اور باقی 23 ماں سے حاصل ہوتے ہیں۔ کروموسوم کے ہر جوڑے میں 2 کرومیٹین ہوتے ہیں یعنی اگر کروموسومز 23 جوڑے ہیں تو کل 46 کرومیٹین ہوئے۔ کروموسومز دھاگے جینز سے بنے ہوتے ہیں اور یہ جینز پیغامات رکھتے ہیں کہ ہماری ممکنہ شکل و صورت، رنگ بال، ذہن مزاج حتی کہ بیماریاں کیا ہو سکتی ہیں۔ والدین کے جینز آپس میں ملتے ہیں تو ان میں والدین کی جینز کے سب خواص موجود ہوتے ہیں۔

مختلف جینز پہ لکھے ہوئے یہ پیغامات جو انسانی نسل کے آغاز سے اس پہ موجود ہیں۔ سب کے سب ہم میں ظاہر نہیں ہوتے، کچھ جو مضبوط ہوتے ہیں ظاہر ہو جاتے ہیں اور جو کمزور ہوتے ہیں وہ جینز میں موجود تو ہوتے ہیں مگر اس وقت ساکن یا خاموش ہوتے ہیں انھیں مغلوب جینز کہا جاتا ہے۔ جیسے والدین میں سے ایک آنکھیں نیلی ہیں اور دوسرے کی براؤن تو اگر بچے کی آنکھیں نیلی ہیں تو یہ جین غالب آگئی اور براؤون جین کا پیغام چھپا ہوا ہے۔ اگلی کسی نسل میں یہ براؤون جین والا پیغام ہو سکتا ہے کہ سامنے آجائے اور نیلی جین والا مغلوب ہو جائے۔

## مزید دیکھیے
* وراثت (حیاتیات)
* فینولک ایکسٹریکشن
* گریفتھ کا تجربہ

## حوالہ جات

زمرہ:خلیہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
انقسام

انقسام (mitosis) کا لفظ تقسیم ہونے کے معنوں میں آتا ہے اور اس کو حیاتیات میں خلیات کی ایسی تقسیم کيليے استعمال کیا جاتا ہے جس میں خلوی تقسیم کے وقت بننے والے نئے خلیات میں تقسیم ہو کر جانے والے لونجسیموں (chromosomes) کی تعداد اتنی ہی رہتی ہے کہ جتنی تقسیم ہونے والے مادر خلیے میں تقسیم سے قبل تھی۔ بعض اوقات اس کو مکمل کرکہ خلوی انقسام بھی لکھا جاتا ہے۔

## نگار خانہ

File:ProphaseIF.jpg|
File:Prometaphase.jpg|
File:Mitosis-fluorescent.jpg|
File:Anaphase IF.jpg|


زمرہ:1835ء میں سائنس
زمرہ:خلیہ
زمرہ:سالماتی حیاتیات
زمرہ:حیاتیاتی عوامل
زمرہ:تولید
زمرہ:خلیائی حیاتیات
زمرہ:فعلیات
زمرہ:تشریح نباتات
وثق۔ تجارتی خبریں

* 4 جولائی 2007 : عراق اور افغانستان میں ہلاک ہونے والے نجی ٹھیکیداروں کی تعداد ایک ہزار سے تجاوز کر گئی۔
* 3 جولائی 2007 : گھانا میں نئے زرِ مبادلہ کا اجرا۔ نئے زرِ مبادلہ کی ایک اکائی پرانے زرِ مبادلہ کی دس ہزار اکائیوں کے برابر ہوگی۔
* 29 جون 2007 : یورپی اتحاد نے انڈونیشیا کے تمام طیاروں اور روس، یوکرائن اور انگولا کے کچھ طیاروں پر پابندی لگا دی۔
* 23 جون 2007 : پاکستان کے وفاقی بجٹ2007-2008 میں سٹیل کی مصنوعات پر بیس فی صد ٹیکس عائد کرنے کی وجہ سے گاڑیاں بنانے والوں نے گاڑیوں کی قیمتوں میں ٹیکس سے بھی دگنا اضافہ کر دیا۔
* 17 جون 2007 : کریمیا اور روس کے درمیان سمندر میں 4.5 کلومیٹر لمبا پل بنانے کا فیصلہ ہو گیا۔ اس کی تکمیل دو سال میں ہوگی اور تجارت کو زبردست فروغ ہوگا۔ اس پر 48 کروڑ ڈالر لاگت آئے گی۔
* 23 جون 2007 : پاکستان کے وفاقی بجٹ2007-2008 میں سٹیل کی مصنوعات پر بیس فی صد ٹیکس عائد کرنے کی وجہ سے گاڑیاں بنانے والوں نے گاڑیوں کی قیمتوں میں ٹیکس سے بھی دگنا اضافہ کر دیا۔
* 17 جون 2007 : کریمیا اور روس کے درمیان سمندر میں 4.5 کلومیٹر لمبا پل بنانے کا فیصلہ ہو گیا۔ اس کی تکمیل دو سال میں ہوگی اور تجارت کو زبردست فروغ ہوگا۔ اس پر 48 کروڑ ڈالر لاگت آئے گی۔
* 23 اپریل 2007 : ایک سروے کے مطابق آسٹریلیا اور نیوزی لینڈ کے لوگوں نے ایک ہی زرِ مبادلہ رائج کرنے کی ضرورت کو تسلیم کیا ہے۔ مستقبل میں دونوں ملکوں میں مشترکہ زرِ مبادلہ کا امکان بڑھ گیا۔

زمرہ:وثائق ویکیپیڈیا
خطۂ بالٹک

دیگر استعمالات کے لیے دیکھیے بالٹک (ضد ابہام)

**خطہ بالٹک** ایک غیر واضح اصطلاح ہے جو بحیرہ بالٹک کے گرد واقع ممالک کے بارے میں مختلف پیرائے میں استعمال کی جاتی ہے۔

سیاق و سباق کی بنیاد پر خطہ بالٹک کی اصطلاح مندرجہ ذیل کے لیے استعمال ہو سکتی ہے:
* بحیرہ بالٹک کے ممالک – وہ ممالک جو بحیرہ بالٹک تک رسائی رکھتے ہیں: ڈنمارک، اسٹونیا، فن لینڈ، جرمنی، لیٹویا، لتھووینیا، پولینڈ، روس اور سویڈن
* موجودہ بالٹک ریاستیں-اسٹونیا، لیٹویا، لتھووینیا اور روس کے زیر انتظام علاقہ کیلنن گراڈ
* مشرقی پرشیا اور لیوونیا، کور لینڈ اور اسٹونیا (سویڈش اسٹونیا) اور روسی اسٹونیا کے قدیم علاقے
* روسی سلطنت کا سابق بالٹک صوبہ – بالٹک ریاستیں بشمول پولینڈ کے چند حصے
* بحیرہ بالٹک کا مکمل مشرقی حصہ جس میں بالٹک ریاستوں اور کیلنن گراڈ کے علاوہ فن لینڈ بھی شامل ہے۔

زمرہ:بالٹک
زمرہ:بالٹک ممالک
زمرہ:بحیرہ بالٹک
زمرہ:تاریخ فن لینڈ
زمرہ:جغرافیہ مشرقی یورپ
زمرہ:مشرقی یورپ
زمرہ:یورپ کے خطے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:بالٹک ریاستیں
شمالی یورپ

تصغیر|شمالی یورپ
براعظم یورپ کے شمالی علاقوں کو ** شمالی یورپ** (northern europe) کہا جاتا ہے۔ مختلف اوقات میں اس خطے کی مختلف تعریفیں کی گئی ہیں لیکن آج کل اس میں مندرجہ ذیل ممالک کو شامل سمجھا جاتا ہے:
* نارڈک ریاستیں جن میں ڈنمارک، فن لینڈ، آئس لینڈ، ناروے اور سویڈن شامل ہیں
* جمہوریہ آئرلینڈ، برطانیہ عظمی اور ملحقہ جزائر (مغربی یورپ بھی دیکھیے)
* بالٹک ریاستیں اسٹونیا، لیٹویا اور لتھووینیا
* بحیرہ بالٹک اور بحیرہ شمال کے ساتھ واقع ممالک مثلا شمال مغربی روس، شمالی پولینڈ، نیدر لینڈز، بیلجیم، لکسمبرگ اور شمالی جرمنی۔

اقوام متحدہ کا محکمہ شماریات شمالی یورپ کی تعریف میں درج ذیل ممالک کو شامل کرتا ہے:
* 
* 
* 
* 
* 
* 
* 
* 
* 

19 ویں صدی سے قبل نارڈک یا شمال کی اصطلاح کو شمالی یورپ کے طور پر لیا جاتا تھا کیونکہ اس میں یورپی روس، بالٹک ممالک (اس وقت کے لیوونیا اور کورلینڈ) اور گرین لینڈ شامل تھے۔

قدیم زمانوں میں جب یورپ پر رومی سلطنت کا ستارہ عروج پر تھا تھا جس کی حکومت زیادہ تر بحیرہ روم سے ملحقہ ممالک پر مشتمل تھی اس لیے وہ تمام ممالک جو اس بحیرہ کے ساتھ واقع نہیں تھے انھیں شمالی یورپ کا حصہ سمجھا جاتا تھا جس میں جرمنی، زیریں ممالک اور آسٹریا تک شامل تھے۔ کچھ حوالوں سے یہ اصطلاح آج بھی استعمال کی جاتی ہے جیسے شمالی نشاۃ ثانیہ (North Renaissance) کے حوالے سے گفتگو کے موقع پر۔

یورپی اتحاد میں ڈنمارک، سویڈن، فن لینڈ، جرمنی، بیلجیم اور نیدر لینڈز کو شمالی گروہ کا حصہ سمجھا جاتا ہے۔

ڈینورک اور رودباد انگلستان کو عام طور پر شمالی اور جنوبی یورپ کے درمیان حد فاصل قرار دیا جاتا ہے۔


زمرہ:یورپ کے خطے
زمرہ:ویکی ڈیٹا سے مطابقت رکھنے والی مختصر تفصیل
صحرائے ایٹاکاما

تصغیر|صحرا سے گذرنے والی ایک سڑک
شمالی چلی کا صحرا جو کوہ انڈیز اور بحر اوقیانوس کے درمیان ایک تنگ سی پٹی میں واقع ہے۔ یہ دنیا کا خشک ترین مقام ہے اور یہاں چند مقامات ایسے ہیں جہاں کئی صدیوں سے بارش نہیں ہوئی۔

یہ صحرا 181300 مربع کلو میٹر (70 ہزار مربع میل) کے رقبے پر پھیلا ہوا ہے جس کا بیشتر حصہ چلی میں واقع ہے جبکہ کچھ حصے پیرو، بولیویا اور ارجنٹائن میں بھی آتے ہیں۔ یہ کیلی فورنیا کی وادی موت (Death Valley) سے 100 گنا زیادہ بنجر اور 15 ملین سال قدیم ہے۔ 

صحرائے ایٹاکاما میں آبادی تقریبا نہ ہونے کے برابر ہے اور صحرا کے وسط میں ایک نخلستان میں سان پیڈرو ڈی ایٹاکاما نامی ایک بستی واقع ہے جس میں 1577ء میں ہسپانویوں نے ایک گرجا قائم کیا تھا۔ اسپین کے قبضے کے دوران 16، 17 اور 18 ویں صدی میں کانوں سے نکلنے والے خام مال کی ترسیل کے لیے اس کے ساحلوں پر بندرگاہیں قائم کی گئیں۔ 19 ویں صدی میں یہ صحرا بولیویا کے قبضے میں آگیا اور غیر واضخ سرحدوں اور نائٹریٹ کے ذخائر دریافت ہونے کے باعث جلد ہی یہ چلی اور بولیویا کے درمیان متنازع علاقہ بن گیا۔ جنگ الکاہل (یا جنگ سالٹ پیٹر) میں چلی نے یہ تمام علاقہ بولیویا سے چھین لیا۔ 

صحرائے ایٹاکاما میں تانبے اور دیگر معدنیات کے وسیع ذخائر ہیں اور یہاں دنیا کے سب سے بڑے سوڈیم نائٹریٹ کے ذخائر پائے جاتے ہیں۔ 

## نگار خانہ

File:Icy Penitents on Chajnantor.jpg|
Image:Valle de la luna san pedro chile.jpg|
File:Laguna Verde - Atacama.jpg|
File:AtacamValley.jpg|
File:A Visible and Infrared Survey Telescope for Astronomy Before Sunset.jpg|
Image:On Top of the World (wallpaper).jpg|
Image:Solar Evaporation Ponds, Atacama Desert.jpg|
Image:Sailing Atacama Desert.jpg|
File:Desierto florido 2010.jpg|
File:Guanacos-001.jpg|
File:Machuca capilla.jpg|


زمرہ:جنوبی امریکا
زمرہ:جنوبی امریکا کے خطے
زمرہ:چلی کے صحرا
زمرہ:چلی کے علاقہ جات
زمرہ:صحرا
زمرہ:منطقہ حارہ
زمرہ:ویکی ڈیٹا سے مطابقت رکھنے والی مختصر تفصیل
دریائے پارانا

**دریائے پارانا** براعظم جنوبی امریکا کا دوسرا سب سے بڑا دریا ہے۔ یہ برازیل کے پہاڑی علاقوں سے نکل کر 2570 کلومیٹر (1600 میل) کا طویل سفر طے کرنے کے بعد ارجنٹائن کے شہر بیونس آئرس کے قریب دریائے یوراگوئے کے پانیوں میں شامل ہوجاتا ہے۔ جو بعد ازاں بحر اوقیانوس کے کھارے پانیوں میں گرتا ہے۔

## نگار خانہ

Image:Paraná River, Rosario (2).jpg|
Image:Rio Parana SPOT 1033.jpg|
Image:CPonte_Parana1.jpg|
Image:Puente Rosario-Victoria 2.jpg|
Image:Paraná River Floodplain, Northern Argentina.jpg|


زمرہ:آلتو پارانا محکمہ
زمرہ:ارجنٹائن کے دریا
زمرہ:برازیل کے دریا
زمرہ:پیراگوئے کے دریا
زمرہ:جنوبی امریکا
زمرہ:دریا
پارانا
زمرہ:برازیل-پیراگوئے سرحد
زمرہ:ارجنٹائن-پیراگوئے سرحد
زمرہ:ویکی ڈیٹا سے مطابقت رکھنے والی مختصر تفصیل
نشیبِ قطارہ

شمال مغربی مصر میں ایک عظیم صحرائی نشیبی علاقہ واقع ہے جو **نشیب قطارہ** (عربی: منخفض القطارة) کہلاتا ہے۔ اس کا زیریں علاقہ سطح سمندر سے 133 میٹر نیچے ہے اور کھارے پانی کے تالابوں اور دلدلی علاقوں سے اٹا پڑا ہے۔
یہ جبوتی کی جھیل اسال کے بعد افریقا کا سب سے نشیبی علاقہ ہے۔ یہ نشیب 7 ہزار مربع میل (18 ہزار مربع کلو میٹر) کے رقبے پر پھیلا ہوا ہے اور اس کی زیادہ سے زیادہ لمبائی 80 کلومیٹر اور چوڑائی 120 کلومیٹر ہے۔

زمرہ:جغرافیہ مصر
دریائے نائجر

تصغیر|دریائے نائجر
**دریائے نائجر** مغربی افریقہ کا سب سے بڑا دریا ہے۔ یہ 2500 میل (4180 کلو میٹر) طویل ہے۔ یہ گنی، مالی، نائجر، بینن اور نائجیریا سے ایک ہلال کی شکل بناتا ہوا گذرتا ہے۔

یہ نیل اور کانگو کے بعد افریقا کا تیسرا سب سے طویل دریا ہے۔ سمندر تک پہنچنے سے قبل یہ دلدلی علاقوں اور تیمر کے جنگلات سے گھرا ایک وسیع دہانہ (ڈیلٹا) بناتا ہے۔ اس علاقے میں تیل کے وسیع ذخائر ہیں۔

زمرہ:افریقا کے بین الاقوامی دریا
زمرہ:بینن-نائجر سرحد
زمرہ:بینن کے دریا
زمرہ:جمہوریہ گنی کے دریا
زمرہ:دریا
زمرہ:سرحد دریا
زمرہ:مالی کے دریا
زمرہ:مغربی افریقا
زمرہ:نائجر کے دریا
زمرہ:نائجیریا کے دریا
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مختلف مختصر وضاحت
زمرہ:انامبرا ریاست
زمرہ:بایلسا ریاست
زمرہ:عدو ریاست
زمرہ:کوگی ریاست
زمرہ:کوارا ریاست
زمرہ:ریورز ریاست
زمرہ:افریقا
زمرہ:جغرافیہ جمہوریہ گنی
زمرہ:جغرافیہ مالی
بالٹک (ضد ابہام)

بالٹک کا لفظ مختلف استعمالات رکھتا ہے، ذیل میں ان چند خطوں کا ذکر ہے جو بالٹک سے موسوم ہیں : 

* بحیرہ بالٹک: شمالی یورپ کا ایک اہم سمندر 
* خطۂ بالٹک: ایک غیر واضح اصطلاح جو بحیرہ بالٹک کے گرد واقع ممالک کے لیے مختلف پیرائے میں استعمال کی جاتی ہے۔ 
* بالٹک ریاستیں یا بالٹک ممالک: لتھووینیا، لیٹویا، اسٹونیا

زمرہ:بالٹک
بالٹک ریاستیں

اسٹونیا، لیٹویا اور لتھووینیا کو مجموعی طور پر **بالٹک ریاستیں ** (Baltic states) کہا جاتا ہے۔ یہ تینو ں ممالک 1940ء اور 1941ء میں اور 1944ء اور 1945ء سے 1991ء تک سوویت یونین کے قبضے میں رہے۔ یہ تینوں ممالک 2004ء سے یورپی اتحاد اور نیٹو کے اراکین ہیں۔

## نگار خانہ

File:Estpresident 1c300 8784.jpg|
File:Flickr - Saeima - 10.Saeimas deputāts Andris Bērziņš (ievēlēts no Vidzemes apgabala).jpg|
File:Dalia Grybauskaitė.jpg|


زمرہ:بالٹک ریاستیں
زمرہ:بالٹک
زمرہ:بحیرہ بالٹک
زمرہ:جغرافیہ مشرقی یورپ
زمرہ:شمالی یورپ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:یورپ کے خطے
عظیم وادئ شق

**عظیم وادئ شق**  ایک گہری گھاٹی ہے جو جنوب مغربی ایشیا اور مشرقی افریقہ میں شمالا جنوبا پھیلی ہوئی ہے۔ اس کی لمبائی 6 ہزار کلو میٹر (3700 میل) ہے۔ یہ عظیم گھاٹی جنوب مغربی ایشیا میں لبنان سے شروع ہو کر مشرقی افریقہ میں وسطی موزمبیق پر جا کر ختم ہوتی ہے۔ اس کی چوڑائی 30 سے 100 کلومیٹر تک ہے اور اس کی گہرائی چند میٹر سے ہزاروں میٹر کے درمیان ہے۔ اس کو عظیم وادئ شق (Great Rift Valley) کا نام برطانوی ماہر ارضیات جان والٹر گریگوری نے دیا۔

لبنان میں وادئ بقا سے شروع ہو کر یہ وادی وادئ اردن، بحیرہ مردار، خلیج عقبہ اور بحیرہ احمر تک پہنچتی ہے جس کے بعد یہ مشرقی افریقہ میں داخل ہو کر دو حصوں **مغربی وادی شق** اور **مشرقی وادی شق** میں تقسیم ہو جاتی ہے۔ مغربی وادی شق میں عظیم جھیلیں واقع ہیں جن میں جھیل وکٹوریہ اور ٹانگانیکا قابلِ ذکر ہیں۔ افریقہ کی یہ تمام عظیم جھیلیں اس شق کے باعث وجود میں آئیں۔

یہ عظیم وادی لاکھوں سالوں سے زمین کی دو پرتوں کی حرکت کے باعث وجود میں آئی۔ اگر زمینی پرتوں کی یہ حرکت جاری رہی تو بالاخر قرن افریقہ براعظم کے دیگر علاقوں سے جدا ہو جائے گا۔


زمرہ:ارضیات اسرائیل
زمرہ:ارضیات افریقا
زمرہ:ارضیات ایتھوپیا
زمرہ:ارضیات برونڈی
زمرہ:ارضیات تنزانیہ
زمرہ:ارضیات سعودی عرب
زمرہ:ارضیات سوریہ
زمرہ:ارضیات کانگو (زائر)
زمرہ:ارضیات کینیا
زمرہ:ارضیات لبنان
زمرہ:ارضیات مصر
زمرہ:ارضیات یمن
زمرہ:ارضیات یوگنڈا
زمرہ:اسرائیل کے تغیرات ارض
زمرہ:افریقا کے تغیرات ارض
زمرہ:ایتھوپیا کے تغیرات ارض
زمرہ:برونڈی کے تغیرات ارض
زمرہ:تنزانیہ کے تغیرات ارض
زمرہ:سعودی عرب کے تغیرات ارض
زمرہ:سوریہ کے تغیرات ارض
زمرہ:کانگو (زائر) کے تغیرات ارض
زمرہ:کینیا کے تغیرات ارض
زمرہ:لبنان کے تغیرات ارض
زمرہ:مشرق وسطی کے تغیرات ارض
زمرہ:مصر کے تغیرات ارض
زمرہ:یمن کے تغیرات ارض
زمرہ:یوگنڈا کے تغیرات ارض
زمرہ:طبیعی جغرافیائی صوبے
مہلب بن ابی صفرہ

اموی دور کے ایک مشہور سپہ سالار **مہلب بن ابی صفرہ** تھے۔ جنھوں نے خوارج کے خلاف جنگوں میں ناموری حاصل کی وہ دراصل عبداللہ بن زبیر کے حامیوں میں سے تھے جنھوں نے خوارج کے استیصال کی ذمہ داری سونپی۔ جب اہل بصرہ نے ان کے پاس نافع خارج کی زیادتیوں کی شکایت کی تو مہلب نے متعدد خونریز لڑائیوں کے بعد نافع کو قتل کر دیا اور خوارج کو بصرہ سے پرے دھکیل دیا۔

خوارج نے اس کے بعد فارس میں سر اٹھایا۔ ان کے مقابلے کے لیے عمر بن عبداللہ اور مصعب بن زبیر نے بیک وقت کارروائی کی۔ خارجی دو طرف سے گھراؤ کی وجہ سے مدائن ے۔ ابراہیم بن اشتر نخعی اہل کوفہ کو لے کر ان کے مقابلے کے لیے مدائن پہنچے تو وہ رے کی طرف نکل گئے۔ اس پورے عرصے میں خارجیوں نے عوام پر بے پناہ ظلم کیا اور حاملہ عورتوں کے پیٹ سے بچے نکال کر ان کو بھی قتل کر ڈالا۔ مصعب بن زبیر اور مہلب بن ابی صفرہ کو یہ ذمہ داری سونپی گئی کہ وہ ان کی قوت کو ختم کر دیں اور مہلب نے مسلسل آٹھ ماہ تک ان پر ہر طرف سے حملے کرکے ان کی قوت کو توڑا

اسی دوران میں عبدالملک بن مروان نے عبد اللہ بن زبیر کی خلافت کا خاتمہ کر دیا۔ لیکن خوارج کے استیصال کے لیےاموی حکومت نے مہلب ہی کا تعاون حاصل کرنے کا فیصلہ کیا اور خالد بن عبد اللہ والئی کوفہ کے بھائی عبید اللہ کو ہٹا کر مہلب کو دوبارہ سالار بنایاگیا۔ خلیفہ نے والئی کوفہ کو یہ واضح ہدایت بھیجی کی خوارج کے خلاف کوئی کارروائی مہلب کی رائے کے خلاف نہ کی جائے۔ مہلب کی موثر کارروائی کے نتیجہ کے طور پر خوارج منتشر ہو گئے۔ رامہرمز کے خوارج کا استیصال بھی مہلب ہی نے کیا ابھی وہ اس مہم میں مشغول ہی تھے کہ بشیر بن مروان کی موت کی خبر سن کر کوفی و بصری اپنے گھروں کو لوٹ گئے۔ حجاج بن یوسف گورنر کوفہ و بصرہ مقرر ہوا تو اس نے ان لوگوں کو سختی سے ڈانٹا جو مہلب کا ساتھ چھوڑ کر آ گئے تھے چنانچہ دونوں جگہ کے فوجی واپس مہلب کے پاس جا پہنچے مہلب نے ان کی مدد سے رامہرمز کے خوارج کو منتشر کر دیا

مہلب بن ابی صفرہ نے اپنی پوری زندگی خوارج کے خلاف جنگوں میں بسر کی اور اس معاملہ میں ان کی خدمات کو بے مثال تسلیم کیا جاتا ہے ۔

زمرہ:632ء کی پیدائشیں
زمرہ:702ء کی وفیات
زمرہ:آٹھویں صدی کی عرب شخصیات
زمرہ:اموی جوامع
زمرہ:اموی گورنر
زمرہ:تاریخ پاکستان کی شخصیات
زمرہ:خراسان کے اموی گورنر
زمرہ:دوسرے فتنے کی شخصیات
زمرہ:ساتویں صدی کی عرب شخصیات
زمرہ:فارس کی اسلامی فتوحات کی شخصیات
زمرہ:ویکی ڈیٹا سے مختلف مختصر وضاحت
زمرہ:مہلبیون
زمرہ:629ء کی پیدائشیں
زمرہ:8ھ کی پیدائشیں
زمرہ:701ء کی وفیات
زمرہ:82ھ کی وفیات
زمرہ:ترکمانستان میں موت
زمرہ:مسلم حکمران
زبر بہاؤ

سائنس میں زبربہاؤ (upstream) کا لفظ مختلف شعبہ جات میں تھوڑے بہت مختلف معنوں میں استعمال ہوتا ہے اس کے باوجود اس کا بنیادی مفہوم وہی ہوتا ہے جو اس کی اساس میں یعنی علم جغرافیہ میں پایا جاتا ہے۔ علم جغرافیہ میں زبر بہاؤ یا آپ اسٹریم کسی بھی ایسے مقام کی جانب اشارے کو کہتے ہیں کہ جو کسی بہاؤ (دریا یا ندیا وغیرہ) کے منبع کی جانب دیا جاتا ہو یعنی وہ مقام جہاں سے کوئی دریا نکلتا ہو یا یوں بھی کہ سکتے ہیں کہ وہ مقام جو اس مقام سے اوپر کی جانب ہو کہ جہاں بہتے پانی کا مشاہد کھڑا ہو اسے زبر بہاؤ کہا جاتا ہے۔ اسی تصور یا مفہوم میں رہتے ہوئے زبربہاؤ کا لفظ مندرجہ ذیل شعبہ جات علم میں آتا ہے۔
* زبربہاؤ (سالماتی حیاتیات) ---- upstream in molecular biology
* زبربہاؤ (شمارندی علوم) ---- upstream in computer science
* زبربہاؤ (حیاتی کیمیاء) ---- upstream in biochemistry

## مزید دیکھیے
* زیر بہاؤ (downstream)

زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
صحرائے نمیب

تصغیر|صحرائے نمیب کا ٹیلہ 7، بلندی تقریباً 383 میٹر، یہ دنیا کے بڑے ریت کے ٹیلوں میں سے ایک ہے

**صحرائے نمیب** (Namib Desert) افریقا کے جنوبی علاقوں میں واقع دنیا کے خشک ترین صحراؤں میں سے ایک ہے۔ اس صحرا کا رقبہ 50 ہزار مربع کلو میٹر ہے اور یہ بحر اوقیانوس کے ساتھ ساتھ نمیبیا کے ساحلوں پر ایک ہزار میل تک پھیلا ہوا ہے۔ شرقا غربا یہ صحرا 30 سے 100 میل (50 سے 160 کلومیٹر)عریض ہے۔ اس کا کچھ حصہ جنوب مغربی انگولا میں بھی شامل ہے۔ یہ صحرا نمیب-نوکلفٹ قومی پارک کا حصہ ہے۔

صحرائے نمیب کو دنیا کا قدیم ترین صحرا سمجھا جاتا ہے جو کم از کم 80 ملین سے موجود ہے۔ یہ سالانہ صرف 10 ملی میٹر (0.4 انچ) بارش ہوتی ہے۔

صحرا کا بیشتر حصہ غیر آباد اور ناقابل رسائی ہے۔ اس کے چند ریت کے ٹیلوں کی بلندی 340 میٹر تک ہے اور یہ دنیا کے بلند ترین ریت کے ٹیلوں میں شمار ہوتے ہیں۔

صحرائے نمیب معدنیات خصوصا ٹنگسٹن، نمک اور ہیرے کے ذخائر کے لحاظ سے اہمیت رکھتا ہے۔

جس جگہ یہ صحرا ساحل سمندر سے ملتا ہے وہ علاقہ ڈھانچوں کا ساحل (Skeleton Coast) کہلاتا ہے۔ یہ نام اسے ساحل پر دھند کے باعث چٹانوں سے تباہ ہونے والے بحری جہازوں کے ملبے اور صحرا میں بھٹک کر مرنے والے ان افراد کی نسبت سے ملا جن کی باقیات ڈھانچوں کی صورت میں ہی ملیں۔

## نگارخانہ

Image:Namib Desert surface.jpg|
Image:ConceptionBay Namibia ISS011-E-9756.jpg|
Image:Namib Desert SPOT 1325.jpg|
Image:Namib Desert SPOT 1347.jpg|
Image:Thorn Tree Sossusvlei Namib Desert Namibia Luca Galuzzi 2004a.JPG|
Image:NamibDesert01.jpg|
Image:Namibie Sossusvlei 10.JPG|


زمرہ:افریقا
زمرہ:جنوبی افریقہ کے صحرا
زمرہ:صحرا
زمرہ:طبیعی جغرافیائی صوبے
زمرہ:نمیبیا کے صحرا
زمرہ:نمیبیا میں مقامات عالمی ثقافتی ورثہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:جغرافیہ انگولا
انقسامیہ مفاعل لحمیاتی حرمرہ

**انقسامیہ مفاعل لحمیاتی حرمرہ** دراصل ایک خامرہ (enzyme) ہوتا ہے اور چونکہ یہ حرکی خامروں میں شمار کیا جاتا ہے اس ليے اس کے نام میں حرکی کا حر اور خامرہ کا مرہ لگا کر حرمرہ (kinase) کہا جاتا ہے اور جیسا کہ دیکھا جا سکتا ہے کہ اس کے انگریزی نام میں بھی اسی طرح دونوں معنوں کو جوڑ کر kinase کہا جاتا ہے، یہاں kin اصل میں حرکی یا kinetic کا اور ase ایک خامرے یا enzyme کا مفہوم ادا کرتا ہے۔ اسے انگریزی میں Mitogen-activated protein kinase کہا جاتا ہے۔

جیسا کہ اس کے نام سے بخوبی اندازہ لگایا جا سکتا ہے کہ یہ خامرہ اصل میں انقسامیہ (mitogen) سے تحریک پاتا ہے یا یوں کہ سکتے ہیں کہ اس کے ذریعہ فعال ہوتا ہے یا اس کے زیراثر ہوتا ہے اسی مناسبت سے اس کو انقسامیہ مفاعل (mitogen activated) یعنی انقسامیہ سے بیدار ہونے والا کہا جاتا ہے۔ اس کے نام کا دوسرا حصہ یعنی لحمیاتی حرمرہ (protein kinase) اصل میں اس کے کام کی طرف نسبت رکھتا ہے یعنی لحمیات (proteins) کا حرمرہ (kinase) یا وہ جو کے لحمیات پر اثر انداز ہوتا ہو۔ ان الفاظ کی مزید تفصیل کيليے سامنے دیا گیا خانۂ معلومات اور اس میں درج شدہ اصطلاحات کو بغور دیکھنا اور سمجھنا نہایت مفید ہو سکتا ہے۔

اکثر اس کو مختصر نام سے ماپ حرمرہ (MAP kinase) اور ماپک (MAPK) بھی کہا جاتا ہے۔ یہ ماپ حرمرہ، mitogen سے ملنے والے بیرون خلوی محرکات (stimuli) کو وصول کرتا ہے اور ان کو ایک منظم طریقے پر درون خلوی اشارات میں تبدیل کرنے میں کردار ادا کرتا ہے۔ یہ درون خلوی اشارات تعبیر وراثہ (gene expression) کے بھی ہو سکتے ہیں اور یا پھر خلوی تقسیم (mitosis)، خلوی تمیز (cell differentiation) اور سقوطیت (apoptosis) وغیرہ کيليے بھی ہو سکتے ہیں۔  

## حوالہ جات




زمرہ:حیاتی کیمیا
زمرہ:سالماتی حیاتیات
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:حیاتیاتی عوامل
مشرقی افریقا

تصغیر|مشرقی افریقہ (مختلف تعریفوں کے مطابق)
براعظم افریقا کا سب سے مشرقی خطہ جس کی جغرافیائی و سیاسی پیرائے میں مختلف تعریفیں کی جاتی ہیں۔ اقوام متحدہ کے "منصوبہ برائے جغرافیائی علاقے" کے مطابق مشرقی افریقہ (east africa) یا (eastern africa) میں 19 ممالک و علاقے شامل ہیں:
* کینیا، تنزانیہ اور یوگینڈا- جو مشرقی افریقی انجمن (ایسٹرن افریقن کمیونٹی) کے بھی رکن ہیں۔
* جبوتی، ایریٹیریا، ایتھوپیا اور صومالیہ- جنھیں قرن افریقہ کے ممالک بھی کہا جاتا ہے۔
* موزمبیق اور مڈغاسکر – چند تعریفوں میں یہ دونوں ممالک جنوبی افریقہ میں شمار ہوتے ہیں۔
* ملاوی، زیمبیا اور زمبابوے- عام طور پر جنوبی افریقہ میں شمار کیے جاتے ہیں۔
* برونڈی اور روانڈا – کبھی کبھار وسطی افریقہ میں شامل کیے جاتے ہیں۔
* جزائر قمر، موریشس اور سیشلس – بحر ہند کے جزائر پر مشتمل چھوٹے ممالک
* ری یونین اور مایوٹ- بحر ہند میں فرانسیسی مقبوضہ جات

جغرافیائی طور پر مصر اور سوڈان بھی کبھی کبھار اس خطے میں شامل سمجھے جاتے ہیں۔

عام طور پر مشرقی افریقہ اس خطے کو کہا جاتا ہے جو کینیا، تنزانیہ اور یوگینڈا  اور روانڈا، برونڈی اور صومالیہ  پر مشتمل ہے۔

مشرقی افریقہ کے چند علاقے اپنے جنگلی جانوروں کے باعث دنیا بھر میں مشہور ہیں جن میں ہاتھی، جنگلی بھینسے، شیر، تیندوے اور گینڈے قابل ذکر ہیں۔ غیر قانونی اور بے دریغ شکار کے باعث ان جانوروں کی آبادی میں تیزی سے کمی ہو رہی ہے خصوصا گینڈے اور ہاتھی تیزی سے کم ہو رہے ہیں۔

مشرقی افریقہ قدرتی حسن سے مالا مال ہے جن میں عظیم وادی شق کے باعث تشکیل پانے والی وادیاں، افریقہ کے دو بلند ترین پہاڑ کلیمنجارو اور ماؤنٹ کینیا، دنیا کی میٹھے پانی کی دوسری سب سے بڑی جھیل جھیل وکٹوریہ اور دنیا کی دوسری سب سے گہری جھیل ٹانگانیکا قابل ذکر ہیں۔

بے مثال جغرافیے اور کھیتی باڑی کے لیے انتہائی موزوں ہونے کے باعث ہی یہ علاقہ 19 ویں صدی میں یورپی قابض اقوام کی جارحیت کا نشانہ بنا اور غلامی میں چلا گیا۔ آج کل کینیا، تنزانیہ اور یوگینڈا میں سیاحت اہم ترین صنعت ہے۔

علاقے کے کئی ممالک سیاسی عدم استحکام، بدعنوانی، بے امنی اور خانہ جنگی کا شکار رہے ہیں تاہم کینیا اور تنزانیہ مستحکم حکومت اور معیشت کے حامل ہیں تاہم سیاسی اتار چڑھاؤ سے یہ ممالک بھی محفوظ نہیں۔

## حوالہ جات


زمرہ:افریقا کے خطے
زمرہ:جغرافیہ افریقا
زمرہ:وسطی افریقا
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مختلف مختصر وضاحت
آسٹریلیشیا

تصغیر|آسٹریلیشیا
خطہ اوقیانوسیہ کے لیے **آسٹریلیشیا** کی اصطلاح بھی استعمال کی جاتی ہے جو آسٹریلیا، نیوزی لینڈ اور بحر الکاہل کے دیگر ملحقہ جزائر کے لیے مستعمل ہے۔ آسٹریلیشیا یا اوقیانوسیہ ایک براعظم ہے جو آسٹریلیا، نیوزی لینڈ، پاپوا نیوگنی، سلاویسی (انڈونیشیا کا مشرقی حصہ) اور بحر الکاہل میں واقع دیگر جزائر پر مبنی ہے۔

یہ اصطلاح پہلی بار 1756ء میں چارلس ڈی بروسس نے استعمال کی۔ انھوں نے یہ نام لاطینی زبان سے اخذ کیا جس کا مطلب ہے "ایشیا کے جنوب میں " ۔

آسٹریلیشیا میں آسٹریلیا (بشمول تسمانیہ)، نیوزی لینڈ اور مالینیشیا (آسٹریلیا کے شمال اور مشرق میں بحر الکاہل میں واقع نیو گنی اور ملحقہ جزائر) شامل ہیں۔ کبھی کبھار یہ اصطلاح ان تمام علاقوں اور جزائر کے لیے استعمال کی جاتی ہے جو خط استوا اور 47 ڈگری جنوبی عرض بلد کے درمیان میں واقع ہیں۔

## حوالہ جات

زمرہ:آسٹریلیشیائی ماحولیاتی خطہ
زمرہ:اوقیانوسیہ کے خطے
زمرہ:ایشیا بحر الکاہل
زمرہ:جغرافیہ اوقیانوسیہ
زمرہ:ویکی ڈیٹا سے مطابقت رکھنے والی مختصر تفصیل